ജില്ലയില് ടൂറിസം കേന്ദ്രങ്ങള് തുറന്നു കൊച്ചി: കോവിഡിനെ തുടര്ന്ന് താത്ക്കാലികമായി അടച്ചിട്ടിരുന്ന ജില്ലയിലെ വിനോദ സഞ്ചാര കേന്ദ്രങ്ങളില് സഞ്ചാരികള്ക്ക് പ്രവേശനം അനുവദിച്ചു തുടങ്ങി. ആദ്യഘട്ടത്തില് മുനമ്ബം, ചെറായി ബീച്ചുകളാണ് തുറന്ന് നല്കിയത്. ഇന്നു ഭൂതത്താന്കെട്ട്, 14ന് ഏഴാറ്റുമുഖം പ്രകൃതി ഗ്രാമം എന്നിങ്ങനെ സഞ്ചാരികള്ക്കായി തുറക്കും. ഫോര്ട്ടുകൊച്ചി, മട്ടാഞ്ചേരി ടൂറിസം കേന്ദ്രങ്ങളും ഉടന് തുറക്കും. കോവിഡിനെ തുടര്ന്ന് മാസങ്ങളായി അടച്ചിട്ടിരുന്ന വിനോദ സഞ്ചാര കേന്ദ്രങ്ങളില് കുടുംബശ്രീയുടെ നേതൃത്വത്തില് ശൂചീകരണ പ്രവര്ത്തനങ്ങള് നടത്തിയതിനു ശേഷമാണ് തുറന്നത്. ആരോഗ്യ വകുപ്പിന്റെയും ഡിസാസ്റ്റര് മാനേജ്മെന്റിന്റെയും നിബന്ധനകള് പൂര്ണമായും പാലിച്ചായിരിക്കും പ്രവര്ത്തനം. മ്യൂസിയങ്ങള്, ഹാളുകള്, റസ്റ്ററന്റുകള് തുടങ്ങിയ അടച്ചിട്ട കെട്ടിടങ്ങളിലെ പ്രവേശനം ഒഴിവാക്കിയാണ് ടൂറിസം കേന്ദ്രങ്ങള് തുറക്കാന് സര്ക്കാര് അനുമതി നല്കിയിട്ടുള്ളത്.